దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
ఫైవ్ స్టార్ హోటల్లో ధోనీ ఫోన్లు చోరీ..
భారత మాజీ కెప్టెన్ మహేంద్ర సింగ్ ధోనీకి చెందిన 3 మొబైల్ ఫోన్లు చోరీకి గురయ్యాయి. ఢిల్లీలోని ఫైవ్ స్టార్ హోటల్లో జార్ఖండ్ జట్టు బస చేసిన సమయంలో
TNN | Updated:
Mar 19, 2017, 11:03AM IST
భారత మాజీ కెప్టెన్ మహేంద్ర సింగ్ ధోనీకి చెందిన 3 మొబైల్ ఫోన్లు చోరీకి గురయ్యాయి. ఢిల్లీలోని ఫైవ్ స్టార్ హోటల్లో జార్ఖండ్ జట్టు బస చేసిన సమయంలో ఈ ఫోన్లు మాయమయ్యాయి. ధోనీ సహా జార్ఖండ్ క్రికెట్ జట్టు సభ్యులంతా ఢిల్లీలోని ద్వారకలో ఉన్న వెల్&zwnj;కం హోటల్&zwnj;లో బస చేయగా.. శుక్రవారం ఉదయం అగ్నిప్రమాదం జరిగింది. ఈ ఘటన నుంచి క్రికెటర్లంతా సురక్షితంగా బయటపడ్డారు. కానీ ఆ సమయంలో ధోనీ ఫోన్లను ఎవరో దొంగిలించారు.
మహీ ఫిర్యాదు మేరకు ఢిల్లీ పోలీసులు ఎఫ్ఐఆర్ నమోదు చేశారు. విజయ్ హజారే ట్రోఫీ సెమీఫైనల్లో బెంగాల్&zwnj;లో తలపడేందుకు జార్ఖండ్ జట్టు ఢిల్లీ వెళ్లగా.. ధోనీ సేన వెల్&zwnj;కమ్ హోటల్లోని ఏడో అంతస్థులో బస చేసింది. ఫస్ట్ ప్లోర్&zwnj;లో మంటలు తలెత్తగా, పొగ రావడాన్ని గమనించిన క్రికెటర్లు తమ గదులను ఖాళీ చేశారు. వెంటనే అక్కడికి చేరుకున్న అగ్నిమాపక సిబ్బంది మంటల్ని అదుపు చేశారు.
సెమీఫైనల్ మ్యాచ్&zwnj;ను మరుసటి రోజుకు వాయిదా వేయగా.. బెంగాల్ జట్టు 41 పరుగుల తేడాతో జార్ఖండ్&zwnj;పై విజయం సాధించింది. ఆ మ్యాచ్&zwnj;లో నాలుగు సిక్సర్లు బాదిన ధోనీ 62 బంతుల్లో 70 పరుగులు చేశాడు. బౌలింగ్&zwnj;లో నిరాశపర్చడంతోపాటు బ్యాటింగ్&zwnj;లోనూ 38 పరుగుల వ్యవధిలో ఆరు వికెట్లు కోల్పోవడంతో ధోనీ టీం సెమీస్&zwnj;లో ఓటమిపాలైంది.